Prijedlog Ugovora

GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
_____________,  OIB: __________, koga zastupa _________ (u nastavku teksta: Isporučitelj), 

zaključili su 
UGOVOR
O NABAVI I ISPORUCI BEZALKOHOLNIH  PIĆA  I TOPLIH NAPITAKA  

Članak 1.
Ovaj ugovor sklapa se na temelju provedenog postupka prikupljanja ponuda za nabavu i isporuku bezalkoholnih pića i toplih napitaka za potrebe gradske uprave Grada Osijeka i na temelju ponude Isporučitelja broj ____ od ______ 2025. i ponudbenog troškovnika dostavljenog uz ponudu koji se prilaže uz ovaj ugovor.

Članak 2.
Predmet ovog ugovora je isporuka bezalkoholnih pića i toplih napitaka za potrebe gradske uprave Grada Osijeka. 
Količine navedene u troškovniku iz provedenog postupka su okvirne. Stvarna nabavljena količina roba može biti veća ili manja od okvirne količine.
Ukupna plaćanja na temelju ovog ugovora ne smiju prelaziti procijenjenu vrijednost nabave koja iznosi 28.000,00 eura bez PDV-a, sukladno jediničnim cijenama iz troškovnika dostavljenog u provedenom postupku.
Jedinične cijene navedene u troškovniku su nepromjenjive za vrijeme trajanja Ugovora.

Članak 3.
Isporučitelj se obvezuje da će početi s isporukom robe odmah po potpisu Ugovora. 
Svaku pojedinu narudžbu dužan je izvršiti u roku od 48 (četrdeset osam) sati od dana zaprimanja pisanog zahtjeva za izvršenje pojedine narudžbe.
Naručitelj pisani zahtjev dostavlja putem elektroničke pošte.
Mjesto isporuke je FCO Grad Osijek, Kuhačeva 9, Osijek.

Članak 4.
Roba kvalitativno mora odgovarati robi iz troškovnika nabave. Sve prigovore na kvalitetu isporučene robe Naručitelj je dužan predočiti Isporučitelju u roku 3 (tri) dana od dana zaprimanja robe te ga pozvati da te nedostatke otkloni.
Ukoliko Isporučitelj uočene nedostatke ne otkloni u zadanom roku, Naručitelj će jednostrano raskinuti Ugovor, a Isporučitelj nema pravo potraživati naknadu štete.

Članak 5.
Isporučitelj će na temelju primljenih zahtjeva za narudžbu od strane Naručitelja, isporučiti robu i ispostaviti račun za isporučenu robu. Isporučitelj je dužan ispostaviti e-račun najkasnije u roku od 5 (pet) dana od dana isporuke robe.
Uz račun mora biti priložena specifikacija isporučenih toplih napitaka i bezalkoholnih pića sukladno potrebama iz zahtjeva.


Članak 6.
Naručitelj će isporučenu robu platiti na temelju ispostavljenih e-računa u roku do 30 (trideset) dana od dana zaprimanja i ovjere računa od strane stručne osobe Naručitelja,  na žiro – račun Isporučitelja.
U slučaju da račun nije prikladan za plaćanje jer ne sadrži sve potrebne elemente ili Isporučitelj nije priložio specifikaciju isporučene robe, Naručitelj će o istom obavijestiti Isporučitelja i zatražiti dostavu ispravnog računa i dokumentacije koja nedostaje. Isporučitelj je dužan u roku od 7 (sedam) dana od primitka takvog zahtjeva izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje prestaje teći i nastavlja se od trenutka zaprimanja urednog i potpunog računa sa prilozima.
Isporučitelj je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu te sukladno Zakonu o elektroničkom izdavanju računa u javnoj nabavi (NN 94/18).

Članak 7.
Za praćenje realizacije ovog ugovora od strane Naručitelja zadužuje se Jasna Marić, kontakt telefon 031/229-284, a osoba zadužena za realizaciju od strane Isporučitelja je ____________, kontakt telefon _______________.
Praćenje realizacije Ugovora obuhvaća praćenje rokova izvršenja, praćenje financijske realizacije ugovora, praćenje ugovorenih i nabavljenih količina, pribavljanje instrumenata osiguranja.

Članak 8.
Isporučitelj je dužan najkasnije u roku od 8 (osam) dana nakon potpisa Ugovora Naručitelju predati jamstvo za uredno izvršenje Ugovora u obliku bjanko zadužnice naznačene na iznos od 10 % (deset posto) od iznosa procijenjene vrijednosti nabave.
Neiskorišteno jamstvo Naručitelj će vratiti Isporučitelju nakon uredno izvršenog ugovora.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.

Članak 9.
Naručitelj ima pravo jednostrano raskinuti Ugovor ukoliko se Isporučitelj ne pridržava odredbi ovog ugovora, a posebno onih koji se odnose na kvalitetu isporučene robe i rokove isporuke. 
U tom slučaju Naručitelj će aktivirati jamstvo za uredno izvršenje Ugovora.

Članak 10.
Ugovorne strane su suglasne da će sve eventualne sporove proizašle iz ovog ugovora rješavati prvenstveno sporazumno. 
Ako ugovorne strane ne uspiju sporazumno riješiti nastali spor ili problem, za odlučivanje o sporu nadležan je stvarno nadležni sud u Osijeku. 
Ugovorne strane su suglasne da će se na uređenje svih ostalih odnosa iz ovog ugovora primjenjivati odredbe važećeg Zakona o obveznim odnosima. 

Članak 11.
Ovaj ugovor se sklapa na razdoblje od 1 (jedne) godine, a stupa na snagu danom potpisa ugovornih strana.
U slučaju otkaza ugovora prije isteka ugovorenog roka, ugovorne strane su se dužne pridržavati otkaznog roka od 30 (trideset) dana. 


Članak 12.
Ovaj ugovor je sastavljen u 4 (četiri) istovjetna primjerka, od kojih svaka ugovorna strana zadržava po 2 (dva) primjerka. 
U Osijeku, ______________ 2025.

	ZA ISPORUČITELJA:
	ZA NARUČITELJA:

	
	GRADONAČELNIK

	
	Ivan Radić mag. oec.



	
	

KLASA: 406-09/25-01/8
URBROJ: 2158-1-16/3-25-__



								                       		               
